3) คำอธิบายและการวิเคราะห์ของฝ่ายจัดการ

ผลของการดำเนินการของบริษัทในรอบปี 2545-2546 ที่ผ่านมา
มีความเปลี่ยนแปลงอย่างเห็นได้ชัดเมื่อเทียบกับผลการ ดำเนินงานในปีก่อนหน้า
ทั้งนี้เนื่องมาจากกำไรที่เกิดจากการปฏิบัติตามแผนฟื้นฟูกิจการลดลงเป็นอย่างมาก แม้ว่าในปลายปี
2546
บริษัทจะประสบปัญหาขาดทุนสุทธิแต่สืบเนื่องมาจากการที่บริษัทได้มีการลงทุนและซื้อสินทรัพย์มาเพิ่มเติม
เพราะบริษัทเล็งเห็นว่าสินทรัพย์ที่ซื้อมาจะก่อให้เกิดรายได้ต่อไปในอนาคต

(1) การดำเนินงานและฐานะการเงินที่ผ่านมา

บริษัท และบริษัทย่อยมีผลการดำเนินงานขาดทุนสุทธิ 23.39 ล้านบาท
ซึ่งมีสาเหตุที่สำคัญจากต้นทุนขายและการให้บริการที่เพิ่มขึ้นเป็นจำนวนมากและส่วนแบ่งขาดทุนจากเงินลงทุนตามวิธีส่วนได้เสียเป็นจำนวน
745.42 และ 38.64 ล้านบาท ตามลำดับ ทำให้บริษัทมีขาดทุนสุทธิต่อหุ้น -0.045 บาท

ฐานะทางการเงิน

หลังจากที่บริษัทประสบความสำเร็จในการปฏิบัติให้เป็นไปตามแผนฟื้นฟูกิจการและได้รับคำสั่งให้ยกเลิกการฟื้นฟูกิจการเมื่อวันที่
28 เมษายน 2546 แล้ว บริษัทจึงอยู่ในฐานะที่สามารถดำเนินธุรกิจเป็นปกติ
หรืออาจกล่าวได้ว่าอยู่ในสถานะที่สามารถแข่งกับคู่แข่งในอุตสาหกรรมเดียวกันได้ แต่ในปลายปี
2546 บริษัทประสบปัญหาจากการใช้เงินมากไปในกิจกรรมการดำเนินงาน การลงทุน
จึงเป็นผลต่อกำไรสุทธิในปีนี้ติดลบ
แต่อย่างไรก็ตามทางบริษัทยังคงมีความมั่นใจว่าสามารถที่จะแข่งขันกับคู่แข่งขันได้
เพราะว่าในขณะที่คู่แข่งในอุตสาหกรรมเดียวกันทั้งที่จดทะเบียนอยู่ในตลาดหลักทรัพย์และไม่ได้จดทะเบียนในตลาดหลักทรัพย์บางรายยังอยู่ในระหว่างเจรจาปรับโครงสร้างหนี้
บางรายประสบปัญหาเจ้าหนี้ฟ้องร้องเป็นคดีความอยู่ในชั้นศาล
และบางรายถึงแม้จะปรับโครงสร้างหนี้แล้วแต่ก็ยังคงภาระหนี้จำนวนมากอยู่ต่อไป เป็นต้น

  สภาพคล่อง

สภาพคล่องของบริษัท และบริษัทย่อยนั้น หากดูจากสัดส่วนหรืออัตราส่วนสภาพคล่องของงบการเงิน
จะเห็นว่ามีสภาพคล่องในปีงบการเงินปัจจุบันสูงกว่าหนึ่ง
ซึ่งหมายถึงทรัพย์สินหมุนเวียนมีมากกว่าหนี้สินหมุนเวียน
ซึ่งแสดงให้เห็นถึงความสามารถในการชำระหนี้ระยะสั้นมีสูง

ประสิทธิภาพในการดำเนินงาน

จากอัตราส่วนแสดงประสิทธิภาพในการดำเนินงานดังแสดงในตารางสรุปอัตราส่วนทางการเงิน
แม้ว่าอัตราผลตอบแทนจากสินทรัพย์ สินทรัพย์ถาวร
จะมีค่าติดลบแต่บริษัทก็ยังคงมีความสามารถในการบริหารสินทรัพย์ ซึ่งสามารถสังเกตได้ที่
อัตราการหมุนเวียนของสินทรัพย์ยังคงเป็นบวก

คุณภาพสินทรัพย์

บริษัทได้มีการจัดคุณภาพลูกหนี้ได้ดังตารางข้างล่างนี้

  ลูกหนี้การค้าคงเหลือ โดยแยกตามอายุหนี้ที่ค้างชำระ ณ วันที่ 31 ธันวาคม 2546 และ วันที่ 30
  มิถุนายน 2546 มีดังต่อไปนี้

  ---------------------------- ------------- -- ------------- -- ------------------- -- -------------
                               บาท                                                      

                               งบการเงินรวม                       งบการเงินเฉพาะบริษัท      

                               31 ธันวาคม        30 มิถุนายน        31 ธันวาคม              30 มิถุนายน

                               2546             2546             2546                   2546

  ยังไม่ครบกำหนดชำระ             43,495,785       7,927,624        43,495,785             7,927,624

  ค้างชำระเกินกำหนดมากกว่า 7 เดือน 899,474          -                899,474                -
  ถึง 12 เดือน                                                                            

  ค้างชำระเกินกำหนดมากกว่า 12     447,586,907      451,714,503      447,586,907            451,714,503
  เดือน ขึ้นไป                                                                             

  รวม                          491,982,166      459,642,127      491,982,166            459,642,127
  ---------------------------- ------------- -- ------------- -- ------------------- -- -------------

  ณ วันที่ 31 ธันวาคม 2546 และ วันที่ 30 มิถุนายน 2546
  ลูกหนี้การค้าและลูกหนี้เงินประกันผลงานตามสัญญาก่อสร้างจำนวน 139.47 ล้านบาท
  มีภาระตามสัญญาโอนสิทธิเรียกร้อง ลงวันที่ 2 มกราคม 2546
  และโปรดสังเกตหมายเหตุประกอบงบการเงินข้อ 28

  จากตารางจะพบว่าปริมาณหนี้คงค้างในปี 2545 ลดลงจากเมื่อปี 2544 เป็นอย่างมาก
  ย่อมแสดงให้เห็นถึงประสิทธิภาพในการติดตามชำระหนี้ของสยาม ซินเท็ค สูงขึ้นเป็นอย่างมาก
  อย่างไรก็ตามภาระหนี้ค้างชำระในส่วนที่เกินกว่า 12 เดือนขึ้นไป ก็ยังเป็นสัดส่วนที่สูง
  ของลูกหนี้การค้าทั้งหมด โดยในจำนวนลูกหนี้การค้าเหล่านี้ได้มีการดำเนินคดีไปแล้วบางส่วน
  แต่คดียังไม่เป็นที่สิ้นสุด
  ซึ่งบริษัทมีนโยบายการค่าเผื่อหนี้สงสัยจะสูญโดยประมาณจำนวนหนี้ที่คาดว่าจะเก็บไม่ได้
  การประมาณดังกล่าวอาศัยประสบการณ์ของบริษัทและบริษัทย่อยในการเก็บเงินจากลูกหนี้
  ประกอบกับการพิจารณาฐานะการเงินปัจจุบันของลูกหนี้และพิจารณาแยกประเภทอายุลูกหนี้ที่เหลืออยู่

  ด้านนโยบายการตั้งสำรองหรือค่าเผื่อหนี้สงสัยสูญนั้น
  ค่าเผื่อหนี้สงสัยจะสูญกำหนดขึ้นโดยประมาณจำนวนหนี้ที่คาดว่าจะเก็บไม่ได้
  โดยอาศัยประสบการณ์ในการเก็บเงินจากลูกหนี้
  ประกอบกับการพิจารณาฐานะการเงินปัจจุบันของลูกหนี้และพิจารณาแยกประเภทอายุลูกหนี้ที่เหลืออยู่

โอนกลับรายการสำรองของปีก่อน

  สำหรับระยะเวลาตั้งแต่วันที่ 1 กรกฎาคม 2546 ถึงวันที่ 31 ธันวาคม 2546
  และสำหรับปีสิ้นสุดวันที่ 30 มิถุนายน 2546

  รายได้โอนกลับค่าเผื่อหนี้สงสัยจะสูญของปีก่อนจำนวน 2.34 ล้านบาท และ 172.19 ล้านบาท
  ในงบการเงินรวมและ งบการเงินเฉพาะบริษัท ตามลำดับ
  เนื่องจากบริษัทได้รับชำระหนี้คืนและได้ทำสัญญาโอนสิทธิเรียกร้องให้บริษัทอื่นแล้ว

  รายการพิเศษ

สำหรับระยะเวลาตั้งแต่วันที่ 1 กรกฎาคม 2546 ถึงวันที่ 31 ธันวาคม 2546

  เนื่องจากในปีสิ้นสุดวันที่ 30 มิถุนายน 2545
  ผู้บริหารแผนได้ปรับลดหนี้และการแปลงหนี้เป็นหุ้นทุนของบริษัทตามแผนฟื้นฟูกิจการไปแล้ว
  ซึ่งมีผลทำให้มีกำไรจากการปรับโครงสร้างหนี้แสดงเป็นรายการพิเศษในงบการเงินปี 2545 แล้ว
  ต่อมาเมื่อวันที่ 2 ตุลาคม 2546
  ผู้บริหารบริษัทได้ปรับหนี้โดยการแปลงหนี้เป็นหุ้นทุนของบริษัทตามคำสั่งศาล
  ล้มละลายกลางเพิ่มเติมเป็นจำนวน 3,257,270 หุ้น มูลค่าหุ้นละ 1 บาท (โดยมีราคายุติธรรม
  ณ วันที่ 2 ตุลาคม 2546 หุ้นละ 8.90 บาท)
  ซึ่งมีผลต่องบการเงินรวมและงบการเงินเฉพาะบริษัท สำหรับระยะเวลาตั้งแต่วันที่ 1 กรกฎาคม
  2546 ถึงวันที่ 31 ธันวาคม 2546 เป็นขาดทุนจากการปรับโครงสร้างหนี้จำนวน 25.73
  ล้านบาท แสดงเป็นรายการพิเศษ

สำหรับปีสิ้นสุดวันที่ 30 มิถุนายน 2546

  ผู้บริหารแผนของบริษัทได้ปรับปรุงหนี้ตามคำขอรับชำระหนี้ที่ตรวจสอบโดยเจ้าพนักงานพิทักษ์ทรัพย์และชี้ขาดโดยศาลล้มละลายกลางเพิ่มเติม
  และได้แปลงหนี้เงินต้นและหนี้จากภาระค้ำประกันเป็นหุ้นทุนของบริษัทตามแผนฯ
  ซึ่งมีผลต่องบการเงินรวมและงบการเงินเฉพาะบริษัท สำหรับปีสิ้นสุดวันที่ 30 มิถุนายน 2546
  เป็นกำไรจากการปรับโครงสร้างหนี้จำนวน 64.05 ล้านบาท

และโปรดสังเกตหมายเหตุประกอบงบการเงินข้อ 3

(2) แนวโน้มในอนาคต

  บริษัทตระหนักดีว่าปัจจัยความเสี่ยงทางธุรกิจนับวันจะมีมากขึ้นและส่งผลรวดเร็วขึ้นในยุคโลกาภิวัฒน์
  เนื่องจากเทคโนโลยีที่ทันสมัยทำให้การรับรู้ข่าวสารเป็นไปด้วยความรวดเร็ว
  อย่างไรก็ตามบริษัทจะยังคงดำเนินธุรกิจก่อสร้างต่อไป
  โดยปรับเปลี่ยนให้เป็นไปตามความเปลี่ยนแปลงของตลาดตลอดเวลา
  ซึ่งบริษัทอาจต้องร่วมทุนกับบริษัทที่มีความสามารถเฉพาะด้านเพื่อแลกเปลี่ยนเทคโนโลยี่
  และสร้างเสริมประสบการณ์ในด้านการก่อสร้างโครงการสาธารณูปโภคพื้นฐาน
  จะเป็นหลักประกันได้ว่าบริษัทสามารถแข่งขันกับบริษัทอื่นๆ ในอุตสาหกรรมเดียวกัน
  และดำเนินธุรกิจเป็นปกติได้